I’ll Follow the Sun

«I’ll Follow the Sun» () — песня гурта «The Beatles», якая афіцыйна выйшла ў 1964 годзе на альбомах Beatles For Sale і Beatles ’65 (у далейшым была ўключана таксама ў міні-альбом Beatles For Sale (No. 2)). Песня напісана і выконваецца Полам Мак-Картні (прыпісана Ленану і Мак-Картні); уяўляе сабой мажорную, але злёгку меланхалічную баладу.

 Гісторыя песні 
Песня з'яўляецца адной з самых ранніх кампазіцый, прыпісаных Ленану і Мак-Картні, — яна была напісана Мак-Картні ў 1959 годзе. Захаваўся даволі грубы запіс песніАудыёверсія песні ад 1960 года  , зроблены дома ў Мак-Картні ў красавіку 1960 года (Мак-Картні, Ленан і Харысан гралі на акустычных гітарах, тады як партыю басу выконваў Сцюарт Саткліф).

Песня даволі рэдка выконвалася гуртом ужывую, аднак у канцы 1964 года, калі музыканты старанна шукалі матэрыял, каб запоўніць альбом Beatles For Sale, было вырашана «ажывіць» гэтую кампазіцыю.

 Запіс песні 
Песня была запісана 18 кастрычніка 1964 года ў студыі «Эбі-Роўд». Усяго было запісана восем дубляў. Падчас запісу ўдзельнікі неаднаразова заліваліся смехам, адзіным поўным дублем стаў менавіта апошні, восьмы дубль. Даволі незвычайныя гукі ўдарных — гэта насамрэч воплескі Рынга Стара па каленках; падобны эфект быў прапанаваны Полам Мак-Картні.

 У запісе ўдзельнічалі:
 Пол Мак-Картні — асноўны вакал, бас-гітара, акустычная гітара
 Джон Ленан — падгалоскі, рытм-гітара
 Джордж Харысан — сола-гітара
 Рынга Стар — перкусія

 Кавер-версіі 
 Пол Мак-Картні неаднаразова выконваў гэтую песню ўжывую на сваіх канцэртах.

 Крыніцы 

 Спасылкі 





 Відэа з гучаннем студыйнай версіі песні 

Катэгорыя:The Beatles